Henri van Breda hoor oor appèlaansoek | Maroela Media
Henri van Breda hoor oor appèlaansoek
Die appèlhof in Bloemfontein het die veroordeelde moordenaar Henri van Breda se aansoek om verlof tot appèl van die hand gewys.
Van Breda se regspan het bevestig die aansoek om teen sy skuldigbevinding en vonnis te appelleer was onsuksesvol. Dit is nog nie duidelik of Van Breda sal poog om hom na die konstitusionele hof te wend nie.
Van Breda het in September die aansoek ingedien nadat die Wes-Kaapse hooggeregshof in Augustus ook sy appèlaansoek van die hand gewys het.
Van Breda se regspan het aangevoer dat die hof 'n fout gemaak het deur die "omstandigheidsgetuienis" wat deur die staat voorgelê is te aanvaar en die beskuldigde bo enige redelike twyfel skuldig bevind het. Hul argumente fokus op verskeie aspekte waaronder veiligheid by die landgoed waar die Van Breda's gewoon het.
Regter Siraj Desai het nadat hy Van Breda se appèlaansoek in die Wes-Kaapse hooggeregshof van die hand gewys het, gesê hy het lanklaas 'n saak aangehoor waarin die bewyse teen die beskuldigde so sterk is soos in hierdie een. "Hierdie saak pas soos 'n mosaïek, soos stukke van 'n legkaart. Alles pas inmekaar."
Desai het Van Breda in Mei skuldig bevind vir die moord op sy ouers en broer, poging tot moord op sy suster en dwarsboming van die gereg.
Uitspraak vandag in Rohde-moordsaak verwag
Herrie oor slagspreuk in student se honneursprojek
Mary · 5 maande gelede
Sit gaan jy sit Henri, aanvaar nou maar jou lot wat jy verdien…
ano · 5 maande gelede
Absoluut GEEN simpatie met jou nie mannetjie. Hoop nie jy sien ooit weer die buitekant van die tronk nie
Oeps Nee! · 5 maande gelede
Sit sal jy sit boet! Ek hoop jou baard val van ouderdom uit!
Christien van der Westhuizen · 5 maande gelede
Hoop hy sit 90jr
Penelope · 5 maande gelede
Genade, wat het in jou lewe verkeerd geloop. Ek is bly ek hoef nie met al hierdie bagasie rond te loop nie. Koelbloedig!
Tammy · 5 maande gelede
Hierdie mannetjie het wragtig al alles moontlik probeer om uit die tronk te kom. Het iemand al daaraan gedink hoe desperaat die gesin was om aan die lewe vas te klou? Hy het hulle nie n kans gegun nie, daarom die skuldigbevinding. Hoop hy sien nooit weer die buitekant van die tronkheining nie, nooit weer nie. Dit was n modelgesin wat bitter hard gewerk het om vir hulle kinders te voorsien. Hy dink net aan homself………..